Антипапа
Антипапа е термин, с който в католическата религия се означава носител на званието папа, който не е признат от цялата католическа общност. Обикновено въпросът за това кой от претендентите за папския престол е законния папа и кой антипапата, се решава след „победата“ на привържениците на единия или другия. Най-често за законен папа се смята този в Рим (или в друга официална папска столица). Относно някои претенденти спорът не е решен.

Счита се, че първият антипапа е св. Иполит (III в.), а последният – Феликс V (1440 – 1449). Наличието на двама папи е възможно при сериозен разкол в Църквата, а при най-сериозния, Великата западна схизма (1378 – 1417 г.), са трима – в Рим, Авиньон и Пиза.

Към антипапите могат да бъдат (и са) причислявани понтифи, чието управление е смятано за „мрачно и позорно“. Така например законният папа Йоан XXIII е причислен към антипапите, тъй като извършва неизброим ред престъпления на папския трон.

Списък на антипапи 
Антипапи са:
 Св. Иполит Римски – 214 г.
 Св. Новациан – 251 г.
 Феликс II – 355 г.
 Урсин (антипапа) – 366 г.
 Евлалий – 418 г.
 Лаврентий – 498 – 505 г.
 Диоскор – 530 г.
 Теодор – 686 г.
 Паскалий – 687 г.
 Константин II – 767 г.
 Филип – 768 г.
 Йоан – 844 г.
 Анастасий Библиотекар – 855 г.
 Христофор – 903 г.
 Бонифаций VII – 974 г.
 Йоан XVI – 997 г.
 Григорий – 1012 г.
 Бенедикт X – 1058 г.
 Хонорий II – 1061 г.
 Климент III – 1080 г.
 Теодорих – 1100 г.
 Алберт – 1102 г.
 Силвестър IV – 1105 г.
 Григорий VIII – 1118 г.
 Целестин II – 1124 г.

 
Списъци на римокатолически папи
История на римокатолицизма